Rīgas 49. vidusskola

Rīgas 49. vidusskola ir vidusskola, kurā mācības notiek no 1. līdz 12. klasei. Tā atrodas Krišjāņa Valdemāra ielā 65, Rīgā.

 Mācību programmas 

 Vispārējās pamatizglītības programma 1.—9. klasei;
 Vispārējās vidējās izglītības (10.—12. kl.) matemātikas, dabaszinību un tehnikas virziena izglītības programma, padziļināti var apgūt ķīmiju, bioloģiju, matemātiku, informātiku un lauksaimniecības pamatus;
 Vispārējās vidējās izglītības (10.—12. kl.) vispārizglītojošā virziena programma, padziļināti var apgūt pirmo svešvalodu — angļu valodu.

 Vēsture 
Skolas aizsākumi meklējami , kad, saskaņā ar Izglītības ministrijas Skolu departamenta Rīgas pilsētas Izglītības Valdes pieņemto lēmumu, sāka darboties Rīgas Valsts Parauga pamatskola. No tā laika skola darbojusies nepārtraukti — mainījušies tikai skolas nosaukumi un tās atrašanās vietas:
Skola savu darbu uzsāka uz laiku ierādītās telpās Totlēbena bulvārī 8, tagadējā Kalpaka bulvārī 8, kur tagad atrodas Valda Zālīša sākumskola.

 Izglītības ministrija nopirka Rīgas Valsts Parauga pamatskolai telpas Skolas ielā 32. Šajā ēkā skola atradās līdz pat 1957. gadam. Pēc Latvijas okupācijas 1940. gadā to pārdēvēja par Rīgas pilsētas 68. skolu. Sākoties vācu okupācijai 1941. gadā,  skolu nosauca par Rīgas pilsētas 49. septiņgadīgo pamatskolu. 1941. gadā ēkā Skolas ielā 32 paredzēja ierīkot kara hospitāli. Mācības tika atsāktas kādā Lazaretes ielas (tagadējās Jeruzalemes ielas) ēkā, vecas skolas pēdējā stāvā. Pēc atkārtotās padomju okupācijas 1944. gadā skola atgriezās telpās Skolas ielā 32. 1955./56. mācību gadā skolu pārdēvēja par Rīgas 49. vidusskolu.

1956. gadā Rīgas 49. vidusskolai sāka celt jaunu ēku (arhitekts Alfrēds Pūpols), kurā skola atrodas pašreiz. 1957. gada 1. septembri skola sagaidīja jaunajās telpās Krišjāņa Valdemāra ielā 65 (toreizējā Gorkija ielā).
Ar Latvijas ķīmijas un farmācijas rūpniecības attīstību 1963. gadā skolā darbu sāka ķīmijas novirziena klases, padarot 49. vidusskolu par vienu no pirmajām novirziena skolām Rīgā. Pēdējā ķīmijas novirziena klase skolu absolvēja 1989. gada jūnijā.
1988./89. mācību gadā izveidoja divu novirzienu klases — ķīmijas un bioloģijas, sauktas arī par ekoloģijas novirziena klasēm, un humanitārā klase. 1999./2000. mācību gadā, mainoties vidusskolu mācību programmām, skolā darbu uzsāka humanitārā, eksaktā un ekoloģiskā klase.

2024. gadā Rīgas dome apstiprināja vēsturiskās fasādes atjaunošanas darbus Rīgas 49. vidusskolā par kopējo finansējumu līdz 1 182 000 eiro, no kuriem valsts budžeta aizdevuma apmērs ir 1 063 800 eiro, bet Rīgas pašvaldības budžeta līdzfinansējums – līdz 118 200 eiro.Rīgas skolās un bērnudārzos investēs 14 miljonus eiro lsm.lv 2024. gada 31. maijā

 Skolas nosaukumu maiņas 
 Rīgas Valsts Parauga pamatskola (1921—1940)
 Rīgas pilsētas 68. skola (1940—1941)
 Rīgas pilsētas 49. septiņgadīgā skola (1941—1955)
 Rīgas 49. vidusskola (kopš 1955. gada)

 Direktori 
 Fricis Jansons
 E. Āboliņa
 Fricis Jansons
 Indriķis Ansabergs
 Nikolajs Karlsbergs
 Milda Vernere
 Augusts Kalniņš
 Aina Kvēpa
 Dace Putniņa
 Biruta Kalniņa
 Juris Liepiņš
 Imants Mednis

 Audzēkņi 

 Āris Auders, ārsts, politiķis
 Kārlis Auškāps, aktieris, režisors
 Raimonds Auškāps, valodnieks, tulkotājs, aktieris
 Mārcis Auziņš, fiziķis, LZA īstenais loceklis
 Agata Bankava, baletdejotāja, horeogrāfe
 Valda Baroniņa, botāniķe
 Vija Beinerte, kinorežisore
 Raimonds Bergmanis, svarcēlājs, politiķis
 Alvis Birkovs, aktieris, režisors
 Juris Bojārs, jurists
 Viesturs Boka, ārsts, politiķis
 Inta Brikše, pedagoģe, žurnāliste, LU profesore
 Pēters Brūveris, dzejnieks, atdzejotājs
 Valda Čakare, teātra zinātniece
 Ingmārs Čaklais, režisors, jurists, politiķis
 Gundars Daudze, ārsts, politiķis
 Ints Dālderis, klarnetists, politiķis
 Ina Druviete, filoloģe, LU profesore, politiķe
 Jānis Elsbergs, dzejnieks
 Viktors Freibergs, kinozinātnieks, rakstnieks
 Jānis Ģīlis, plastiskais ķirurgs
 Valdis Ģīlis, ķirurgs, politiķis
 Mariss Jansons, simfonisko orķestru diriģents
 Benedikts Kalnačs, literatūrzinātnieks, LZA īstenais loceklis
 Konstantīns Kalnbērzs, ārsts, ķirurgs, LU profesors
 Sandra Kalniete, politiķe
 Juris Kaminskis, aktieris
 Voldemārs Karpačs, aktieris
 Valdis Lūriņš, aktieris, režisors
 Māris Melgalvs, dzejnieks
 Ilze Nagla, žurnāliste
 Lilita Ozoliņa, aktrise
 Ieva Rupenheite, dzejniece, māksliniece
 Laima Slava, mākslas zinātniece
 Valdis Šteins, ģeogrāfs, politiķis
 Jānis Timma, basketbolists
 Egīls Venters, rakstnieks
 Juris Viņķelis, ārsts, politiķis
 Jānis Uzuliņš, ārsts, ķirurgs, šahists
 Ilga Zagorska, vēsturniece, arheoloģe
 Jurijs Žigajevs, futbolists
 Laima Žurgina, kinorežisore 

 Atsauces 

 Ārējās saites 
 Rīgas 49. vidusskolas tīmekļa vietne

Kategorija:Vidusskolas Rīgā